Fairy oak

**Fairy Oak** jè na triluggìa di rumanzi di gènniri fantasticu scritta dà giurnalista e scrittrici Elisabetta Gnone, già canuxuta p’aviri idiatu i fumetti di W.I.T.C.H.
A triluggìa jè fatta di tri rumanzi pubblicati di De Agostini:

*Il segreto delle gemelle (2005)

*L'incanto del buio (2006)

*Il potere della luce (2007)

**Trama** cancia

Nnu paisi di Fairy Oak (“Rùvulu Màggicu”) nta la vaddi di Verdepiano campanu nzèmmula e quetamenti umani sinza putiri (“Nun Màggici”) e magari, strij ed èssiri maravigghiusi, spartuti ntra “Màggici dà Luci” e “Màggici du Scuru”. U nomu u paisi s’u pigghia du ranni rùvulu chi sta chiantatu nnu menzu du chianu principali, e jè capaci di cuntari cunti antichi, comu chiddu dà battagghia cù “Tirrìbbili 21” pì spattari a “Luci” e u “Scuru. Ma chiffà? Nàxunu duj èmmuli fìmmini, Vaniglia e Pervinca Periwinkle, una spiccicata a l’àutra, ma cu puteri opposti: Luci e Scuru. Junti e spartuti pì ssempri. Pirzò assaj attacchi du Nimicu sunnu contra i èmmuli, picchì rapprisèntanu iddi duj chiddu contra a cu’ Iddu cummatti di sempri: l’Equilìbbriu, l’antica lianza ntra Luci e Scuru, ca ntà famigghia Periwinkle avìanu statu sempri prisenti, chiossaj di tutti ntra i duj èmmuli. Nun avìa succidutu maj ca duj frati o soru (comu nni sta triluggìa) pigghiàssiru putiri opposti picchì i putiri si pìgghianu di na zia sula o ziu. A storia cuntata dà fatuzza “Sefeliceiosaròdirvelovorrò” (Felì, a fata babysitter di Vaniglia e Pervinca) jè sbriusa e china di venturi.

**Pirsunaggi** cancia

•	Vaniglia e Pervinca Periwinkle sunnu i duj èmmuli, ca naxeru una dodici uri prima di l’àutra: a prima jè na magara dà Luci, a sicunna du Scuru. L’aceddu ca si trasforma Vaniglia (o Babù) jè u pittirrussu, chiddu di Pervinca (o Vì) jè l’aceddu dì buriani.

•	Flox Pollimon jè l’amica ntamata dì duj èmmuli, magara dù Scuru. L’aceddu so’ jè a lingualonga russa.

•	Grisam Burdock jè iddu puru amicu dì èmmuli. Rajs dà “Banna du Capitanu”, addiventa u zitu di Pervinca, puru si prima Vaniglia si nn’avìa nnamuratu. L’aceddu so’ jè l’abbaneddu jancu.

•	Shirley Poppy jè l’amica artista di Vaniglia, ca s’a fida assaj a pittari. L’aceddu so’ jè u ziinu. Idda rapprisenta a Putenza Nfinita.

•	Lalla Tomelilla (n’origgini Lillà dei Sentieri) jè a cchiuj putenti magara du paisi e jè a zia dì èmmuli. Fu a picciridda dà fata Neve (ca murìu pì ssarvari i picciriddi sua, Dalia e Tomelilla).

•	Dalia dei Sentieri, mamà dì èmmuli, soru di Lalla Tomelilla. Na vota era na magara.

•	Cicero Periwinkle, patri dì èmmuli, meteoròlogu du paisi.

•	Duff Burdock, ziu di Grisam, amicu veru di Cicero e magaru du Scuru. Puru ad  iddu, comu a Tomelilla, tutti rispettu ci portanu nnu paisi.

•	Vic e Marta Burdock, a iddi appartennu Grisam e a “Putìa di li Ddilicatizzi”.

•	Ortensia, zia di Flox e magara du Scuru.

•	Pancrazio e Adelaide Pimpernel, u sinnacu du paisi e so’ mugghieri.

•	Scarlet Pimpernel, figghia du sinnacu e dixinnenti di Scarlet-Violet Pimpernel (di cuj si pigghiau u nomu), prisintata comu antipàtica e curtigghiara jè na nun-maggica, nuddu dà famigghia Periwinkle a po’ vìdiri. 

•	Capitan Talbooth: vecchiu capitanu, ursu a prima vista, ma cu nnu cori d’oru. Fu capitanu dà Marina Riali e attruvau u Sicunnu Libbru Anticu a mmari.

•	Jim Burium, nu frusteri ca veni di Aberdurville, havi 18 anni e jè nu mmenturi capaci e ammuccia na certa simpatìa pì Vaniglia.

•	Acanti Bugle un picciriddu cà “r” moxa, facenti parti dà “Banna du Capitanu”. L’aceddu ca si trasforma jè l’ànatra quattrocchi.

•	Sophie Buttercup, picciridda amica dì èmmuli e puru idda facenti parti dà banna.

•	Sefeliceiosaròdirvelovorrò (o Felì): a fatuzza babysitter dì èmmuli Periwinkle, pruvinenti du regnu dì Sireni d’Arientu, è idda ca cunta la storia.

•	Soffiododicisofficisoffidivento (o Fidiven): a fatuzza babysitter di Flox chi pì mmalasorti ni lassa doppu l’ùrtima battagghia.

•	Iomiricorderòditeturicordatidime (o Ditetù), Sentoipollicicheprudono (o Prud), Quattropetaliacuorehoportatoperte (o Etali) e Vegliosulfiorchefiorirà (o Sulfior) sunnu àutri fatuzzi babysitter, cummari di Felì.

•	Ombralievedineveviene (o Neve) fu a prima fata babysitter dà storia e annacau Scarlet-Violet Pimpernel e Mentafiorita dei Sentieri, ca funnaru u paisi, e vissi puru cu Lalla Tomelilla e Dalia.

•	Scarlet-Violet Pimpernel, Mentafiorita dei Sentieri e Duffus Burdock sunnu i prutagunisti du Primu e du Sicunnu libbru anticu, chi cuntanu la storia du paisi.

**Novi** cancia

•	Si po’ fari vìsita o situ pì vìdiri u paisi di Fairy Oak.

•	Si ponnu mannari cartulini virtuali.

•	Avissi a nèxiri nu quartu libbru u 25 ottubri 2008

•	Fairy Oak = Rùvulu Màggicu

**Liami esterni** cancia

•	[U situ ufficiali di Fairy Oak
]